Arapsko more je dio Indijskog oceana između Afričkog roga, Arapskog poluotoka i Indijskog potkontinenta.

Ime 
U vedskom razdoblju indijske povijesti, Indijci su more nazivali Sindhu Sagar. Tijekom starog vijeka Arapsko more zajedno s Crevnim nazivano je i Eritrejskim morem.

Hidrografija 
Maksimalna širina Arapskog mora je oko 2400 km, a najveća dubina mu je 4562 m, u Arapskom bazenu, približno u smjeru zapada od najjužnije točke Indijskog poluotoka. Jedini značajni riječni tok u slijevu ovog mora je rijeka Ind (znana i kao Sindhu).

More se na sjeverozapadu sužava u Omanski zaljev, a put kroz Hormuški tjesnac vodi u Perzijski zaljev. Na zapadu, Arapsko i Crveno more dijeli Bab-el-Mandeb.

Granice 
Granice Arapskog mora Međunarodna hidrografska organizacija (IHO) određuje sljedećim linijama:
 Zapad – istočna granica Adenskog zaljeva odnosno meridijan rta Guardafui (ili Ras-Asira, 51°16'E)
 Sjever – istočna granica Omanskog zaljeva odnosno linija između Ras al-Hadda na istoku Arabije (22°32'N) i Ras-Džijunija na obali Pakistana (61°43'E)
 Jug – sjeverozapadna granica užeg Indijskog oceana odnosno linija između južnog ekstrema atola Addu na Maldivima do istočnog ekstrema Ras-Hafuna u Somaliji (10°26'N)
 Istok – zapadna granica Lakadivskog mora odnosno linija od Sadashivgada na zapadnoj obali Indije () do Corah Divha () i nadalje dolje prema zapadnoj strani Lakadiva i Maldiva do južnog ekstrema maldivskog atola Addu

Obalne države 
Uzimajući u obzir IHO-ve morske granice, među države na obalama Arapskog mora spadaju Indija, Iran, Maldivi, Oman, Pakistan i Somalija. Pridružujući Arapskom moru Omanski i Adenski zaljev, obalnim državama možemo smatrati i Iran, Ujedinjene Arapske Emirate, Jemen i Džibuti.

Obalni gradovi 
Najveći obalni gradovi su:
 Mumbai (Indija)
 Karači (Pakistan)

Plaže 
Najpoznatije plaže su:
 plaže Karačija, (Clifton)
 plaže Goe
 plaža Juhu (Mumbai)

Poveznice 
 Indijski ocean

Literatura

Vanjske poveznice 
Sestrinski projekti

Mora Indijskog oceana (Azija)
Vodene mase u Indiji
Vodene mase u Iranu
Maldivi
Reljefni oblici u Omanu
Vodene mase u Pakistanu
Vodene mase u Jemenu